Ehdotus: neuvoston asetus oliivialan hyväksyttyjen toimijajärjestöjen toimintaohjelmien osalta asetuksessa (EY) N:o 1638/98 säädetyn yhteisörahoituksen enimmäismäärästä ja asetuksesta N:o 136/66/ETY poikkeamisesta /* KOM/2002/0343 lopull. - CNS 2002/0134 */



Virallinen lehti nro 262 E , 29/10/2002 s. 0292 - 0294



Ehdotus: NEUVOSTON ASETUS oliivialan hyväksyttyjen toimijajärjestöjen toimintaohjelmien osalta asetuksessa (EY) N:o 1638/98 säädetyn yhteisörahoituksen enimmäismäärästä ja asetuksesta N:o 136/66/ETY poikkeamisesta (komission esittämä) PERUSTELUT Tämä ehdotus esitetään rasva-alan yhteisestä markkinajärjestelystä annetun asetuksen 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98 [1] 4 a artiklan mukaisesti; kyseisen asetuksen tarkoituksena on kannustaa oliivialan toimijoita organisoitumaan ennen kaikkea laadun parantamiseksi. Tämän vuoksi kyseisessä artiklassa säädetään jäsenvaltioiden mahdollisuudesta rahoittaa kyseisen artiklan soveltamisalaan kuuluvia hyväksyttyjen tuottajajärjestöjen, hyväksyttyjen toimialakohtaisten järjestöjen ja muiden hyväksyttyjen toimijajärjestöjen toimintaohjelmia pidättämällä osia tuotantotuista. [1] EYVL L 210, 28.7.1998, s. 32. Asianomaisten on voitava soveltaa uutta säännöstä 1 päivästä marraskuuta 2002 alkaen ja korvattava 1 päivästä marraskuuta 2004 alkaen muu yhteisörahoitus, joka on saatu rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY mukaisista tuotantotuista tehdyistä pidätyksistä. Tällä hetkellä asetuksen N:o 136/66/ETY 5 artiklan 9 kohdassa säädetyt laadun parantamistoimenpiteet rahoitetaan tekemällä tuotantotuesta pakollinen 1,4 prosentin suuruinen pidätys, jolloin sitä markkinointivuotta, jona pidätys tehtiin, seuraavana tuotantokautena toteutettavia toimia koskevaksi koko yhteisön vuotuiseksi talousarvioksi tulee noin 33 miljoonaa euroa. Tietyin edellytyksin voidaan myöntää myös kansallista rahoitusta. Tuottajajärjestöt ja niiden liitot saavat tällä hetkellä asetuksen N:o 136/66/ETY 20 d mukaisesti pakollisesti perittävän maksun, jonka suuruus on 0,8 prosenttia niiden jäsenille myönnettävästä tuesta, eli noin 17 miljoonaa euroa markkinointivuodessa kaikkien tuottajajäsenvaltioiden osalta. Tämä tuki suoritetaan kertamaksuna markkinointivuonna, jona pidätys tehdään. Tietyissä olosuhteissa voidaan myöntää myös kansallista rahoitusta. Kyseisten kahden toimenpiteen talousarviot ovat riippuvaisia kunkin jäsenvaltion tuotantomäärästä, joten ne vaihtelevat vuosittain. Tällainen ei ole tarkoituksenmukaista monivuotisessa toimintaohjelmassa eikä kannusta hyväksyttyjä järjestöjä sitoutumaan keskipitkän aikavälin hankkeisiin. Tämän vuoksi komissio katsoo, että hyväksyttyjen järjestöjen toimintaohjelmien rahoitukseen käytettävien pidätysten enimmäismäärä on määritettävä kyseessä olevan markkinointivuoden alussa tosiasiallisesta tuotantomäärästä riippumatta. Koska tällaisilla järjestöillä saattaa olla keskeinen asema oliiviöljyn ja syötäviksi tarkoitettujen oliivien laadun parantamisessa, on säädettävä jäsenvaltioiden mahdollisuudesta myöntää niille huomattavia varoja. Jäsenvaltioiden tekemien pidätysten eroavaisuudet eivät saa kuitenkaan vääristää markkinoita. Komissio ehdottaa, että jäsenvaltio voi pidättää hyväksyttyjen järjestöjen toimintaohjelmien rahoitusta varten enintään 3 prosenttia tulosta, joka saadaan kertomalla tonneina ilmaistun tuotantotuen yksikkömäärä jäsenvaltion taatulla kansallisella määrällä. Tätä rajoitusta soveltamalla menojen enimmäismääräksi tulisi 70 miljoonaa euroa, mikä on enemmän kuin koko yhteisössä tällä hetkellä tehtävien pakollisten pidätysten määrä ja siten johdonmukainen suunnitellun toimintojen laajentamisen kannalta. Nykyiset pidätykset, jotka käytetään laadun parantamiseen ja tuottajajärjestöjen tukemiseen tähtääviin toimenpiteisiin, pysyvät voimassa markkinointivuoden 2003/04 loppuun saakka, jolloin ne ovat soveltuvin osin voimassa siirtymäkauden ajan yhdessä hyväksyttyjen järjestöjen toimintaohjelmien rahoittamiseksi tehtävien uusien pidätysten kanssa. Näin ollen olisi säädettävä, että markkinointivuosina 2002/03 ja 2003/04 sovelletaan 3 prosentin rajoitusta kaikkiin tuotantotuesta tehtäviin pidätyksiin. Asianomaisten jäsenvaltioiden olisi kuitenkin voitava keskittää varat hyväksyttyjen järjestöjen toimintaohjelmien rahoittamiseen käytettäviin uusiin toimenpiteisiin. Tämän vuoksi säädetään, että markkinointivuonna 2002/03 ja/tai 2003/04 jäsenvaltiot voivat alentaa laadun parantamiseksi ja/tai tuottajajärjestöjen ja niiden liittojen tukemiseksi tehtäviä pidätyksiä tai jopa luopua niistä, jos tällaisten alennusten myötä asetuksen (EY) N:o 1638/98 4 a artiklan 1 kohdassa säädetyt toimintaohjelmille myönnettävät varat lisääntyvät vastaavasti. Ehdotetut toimenpiteet koskevat vuoden 2003 ja sen jälkeisiä talousarvioita eivätkä ne aiheuta muita lisämenoja. 2002/0134 (CNS) Ehdotus: NEUVOSTON ASETUS oliivialan hyväksyttyjen toimijajärjestöjen toimintaohjelmien osalta asetuksessa (EY) N:o 1638/98 säädetyn yhteisörahoituksen enimmäismäärästä ja asetuksesta N:o 136/66/ETY poikkeamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon komission ehdotuksen [2], [2] EYVL C ..., ..., s. ... ottaa huomioon Euroopan parlamentin lausunnon [3], [3] EYVL C ..., ..., s. ... sekä katsoo seuraavaa: (1) Rasva-alan yhteisestä markkinajärjestelystä annetun asetuksen N:o 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98 4 a artiklan 1 kohdassa säädetään, että tuottajajäsenvaltiot voivat tietyin rajoituksin varata osan tuista, jotka on tarkoitettu oliiviöljyn ja/tai syötäviksi tarkoitettujen oliivien tuottajille, yhteisörahoituksen takaamiseen hyväksyttyjen tuottajajärjestöjen, hyväksyttyjen toimialakohtaisten järjestöjen tai muiden hyväksyttyjen toimijajärjestöjen taikka niiden liittojen toimintaohjelmille yhdellä tai useammalla kyseisessä kohdassa tarkoitetulla alalla. Mainitun asetuksen 4 a artiklan 3 kohdan ensimmäisen luetelmakohdan mukaisesti olisi vahvistettava näiden tukien enimmäismäärä. (2) Näiden toimintaohjelmien tehokkuus edellyttää, että talousarvion määrä on ennakoitavissa ja että se ei ole riippuvainen oliiviöljyn tai, soveltuvin osin, syötäviksi tarkoitettujen oliivien vuotuisesta tuotantomäärästä kussakin jäsenvaltiossa. Näin ollen olisi määritettävä yhteisörahoituksen enimmäismäärä käyttäen tiettyjä muuttujia, kuten rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY [4], 5 artiklan 2 kohdassa tarkoitettua tuotantotuen yksikkömäärää ja kyseisen artiklan 3 kohdassa tarkoitettua taattua kansallista määrää. [4] EYVL 172, 30.9.1966, s. 3025/66. Asetus sellaisena kuin se on viimeksi muutettuna asetuksella (EY) N:o 1513/2001 (EYVL L 201, 26.7.2001, s. 4). (3) Markkinoiden vääristymisen estämiseksi olisi säädettävä järjestelmästä, jolla vältetään se, että jäsenvaltioiden asetuksen N:o 136/66/ETY 5 artiklan 9 kohdan ja 20 d artiklan 1 kohdan sekä asetuksen (EY) N:o 1638/98 4 a artiklan 1 kohdan mukaisesti oliiviöljyn tai syötäviksi tarkoitettujen oliivien tuotantotuesta pidättämä kokonaismäärä ylittää enimmäismäärän, joka vahvistetaan tässä asetuksessa asetuksen (EY) N:o 1638/98 4 a artiklan 1 kohdan mukaisesti. (4) Hyväksyttyjen järjestöjen toimintaohjelmien suosimiseksi markkinointivuosien 2002/03 ja 2003/04 aikana jäsenvaltioiden on voitava keskittää asetuksen N:o 136/66/ETY 5 artiklan 9 kohdassa ja 20 d artiklan 1 kohdassa tarkoitetuista tuotantotukien pidätyksistä saatavat varat kyseisiin ohjelmiin. Tämän vuoksi olisi säädettävä jäsenvaltioiden mahdollisuudesta alentaa kyseisiä pidätyksiä tai jopa luopua niistä, jos hyväksyttyjen järjestöjen toimintaohjelmiin käytettävissä olevat varat lisääntyvät vastaavasti. Komissiolle on syytä antaa toimivalta vahvistaa määräaika, jonka aikana tätä mahdollisuutta voidaan käyttää, ON ANTANUT TÄMÄN ASETUKSEN: 1 artikla Markkinointivuodesta 2002/03 alkaen asetuksen (EY) N:o 1638/98 4 a artiklan 1 kohdan mukaisesti varatun tukiosan enimmäismäärä on kunkin jäsenvaltion osalta 3 prosenttia tulosta, joka saadaan kertomalla asetuksen N:o 136/66/ETY 5 artiklan 3 kohdassa vahvistettu jäsenvaltion taattu kansallinen määrä kyseisen artiklan 2 kohdassa vahvistetun tuotantotuen yksikkömäärällä, joka ilmaistaan euroina tonnia kohti. 2 artikla Poiketen siitä, mitä 1 artiklassa säädetään, tuotantovuosina 2002/03 ja 2003/04 kyseisessä artiklassa mainitusta 3 prosentista vähennetään asetuksen N:o 136/66/ETY 5 artiklan 9 kohdassa ja 20 d artiklan 1 kohdassa tarkoitetut prosenttimäärät tarvittaessa sen jälkeen, kun tämän asetuksen 3 artiklaa on sovellettu. 3 artikla Poiketen siitä, mitä asetuksen N:o 136/66/ETY 5 artiklan 9 kohdassa ja 20 d artiklan 1 kohdassa säädetään, markkinointivuosina 2002/03 ja 2003/04 kukin jäsenvaltio voi ennen myöhemmin määriteltävää päivämäärää joko alentaa kyseisissä kohdissa säädettyjä prosenttimääriä tai olla soveltamatta kyseisiä kohtia, jos täten vapautuneet varat kohdennetaan asetuksen (EY) N:o 1638/98 4 a artiklan 1 kohdan mukaisesti varattuun tukiosaan. Komissio vahvistaa ensimmäisessä kohdassa tarkoitetun päivämäärän asetuksen N:o 136/66/ETY 38 artiklassa säädettyä menettelyä noudattaen. 4 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä marraskuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Pääsihteeri >TAULUKON PAIKKA>